钦定古今图书集成/理学汇编/学行典/第254卷 > 吴自得
## 钦定古今图书集成/理学汇编/学行典/第254卷 > 吴自得

按《德安府志》：“吴自得，字凤廷，性宽厚，力学，敦行谊，隐
居太平山中，与人交，无妄言，无媟容。淮汉饥，流民多
道毙，罄家资粥之，赖全活者甚众。岁入租不用斗斛，
诘佃状若干石，纳之弗疑。他日，佃甲乙输租，甲完而
乙黠，输且多，或虞其诳闲取校之辄弗爽。人益叹服，
曰：‘吴公长者，不欺人，人亦不欺’。时论比之石奋、王烈”
云。尝谓子之彦曰：“余平生无他长，惟无一事不可告
上帝、质鬼神，此中殊有乐地，以之贻女，不亦可乎？”卒，
年七十有四。邑绅士私谥曰贞恪先生。子之彦，《列贤
书》。未仕，卒。